钦定古今图书集成/明伦汇编/闺媛典/第023卷 > 崔元𬀩母卢氏
## 钦定古今图书集成/明伦汇编/闺媛典/第023卷 > 崔元𬀩母卢氏

按《唐书崔元𬀩传》：“元𬀩母卢有贤操，常诫元𬀩曰：‘吾
闻姨兄辛元驭云：‘子姓仕宦，有言其贫窭不自存，此
善也；若货赀盈衍，恶也’。吾尝以为确论。比见亲表，仕
者务多财以奉亲，而亲不究所从来，必出于禄廪则
善，如其不然，何异盗乎？若今为吏，不能忠清，无以戴
天履地，宜识吾意’。”故元𬀩所守，以清白名。母亡哀毁，
“甘露降庭树。”